Document ID: /roh_data/filtered/Bilingualer_Corpus_interleaved-it-rm.jsonl.gz/315

This is a text translated from Italian to Rumantsch Grischun.
Approvato all'unanimità il rapporto sulla liberalizzazione del mercato dell'elettricità

La Commissione preparatoria del Gran Consiglio appoggia gli obiettivi illustrati nel rapporto governativo che affronta le ripercussioni per i Grigioni della liberalizzazione del mercato dell'elettricità. In vista del dibattito parlamentare previsto per la sessione di marzo la Commissione propone al Gran Consiglio di prendere atto del rapporto sotto forma di una dichiarazione propria.

Recentemente la Commissione preparatoria del Gran Consiglio, presieduta dal parlamentare Andrea Brüesch e in presenza del Capo del Dipartimento competente, il Consigliere di Stato Stefan Engler, ha esaminato a fondo, nel corso di una seduta protrattasi sull'arco di un'intera giornata, il rapporto concernente le ripercussioni per i Grigioni della liberalizzazione del mercato dell'elettricità. In questo ambito la Commissione ha pure sentito il parere di due esperti del settore esterni all'Amministrazione cantonale. Essa sostiene gli obiettivi e le tendenze alla base del rapporto e di conseguenza raccomanda unanime al Gran Consiglio l'entrata in materia.

I cambiamenti, che vanno delineandosi con l'apertura del mercato dell'elettricità, rivestono un'importanza fondamentale per tutte le parti coinvolte. Sono sollecitati sia il Cantone sia i comuni come pure l'economia dell'elettricità. Di pari passo alla creazione di condizioni quadro giuridiche spicca in primo piano l'abbandono dell'attuale concetto di monopolio per passare ad una situazione di libera concorrenza. Lo smercio di corrente, attualmente garantito delle società idroelettriche sul loro mercato abituale, sarà assoggettato, per quanto riguarda la produzione e la vendita, al libero mercato. Giusta il progetto di nuova legge federale in materia di mercato dell'elettricità unicamente per il trasferimento e la distribuzione di corrente sarà mantenuta una struttura a monopolio con possibilità d'intervento da parte dello Stato.

La Commissione preparatoria è dell'avviso che gli obiettivi illustrati nel rapporto potrebbero, a dipendenza della situazione, portare a conflitti di finalità. Sarà pertanto compito del Governo effettuare le necessarie valutazioni caso per caso e renderle note in tutta trasparenza. La Commissione sottolinea in particolare la necessità di un approvvigionamento di energia elettrica sicuro, vantaggioso dal profilo dei costi e a copertura dell'intera superficie cantonale (Servic public).

In vista del dibattito parlamentare sul rapporto la Commissione fa uso della possibilità concessale dal regolamento organico e propone al Parlamento di presentare una propria dichiarazione nel rispetto degli obiettivi fissati dal Governo.

Organo: Commissione preparatoria del Gran Consiglio

Fonte: it Commissione preparatoria del Gran Consiglio

Data: 16.03.2000

Il rapport davart la liberalisaziun dal martgà d'electricitad vegn deliberà unanimamain

La cumissiun predeliberanta dal cussegl grond beneventa las finamiras preschentadas en il rapport da la regenza davart las consequenzas da la liberalisaziun dal martgà d'electricitad per il chantun Grischun. En vista al tractament da la fatschenta durant la sessiun da mars propona la cumissiun al cussegl grond da prender enconuschientscha dal rapport en furma d'ina atgna decleraziun.

La cumissiun predeliberanta dal cussegl grond è s'occupada dacurt sut il presidi da deputà Andrea Brüesch ed en preschientscha dal schef dal departament cumpetent, cusseglier guvernativ Stefan Engler, intensivamain dal rapport davart las consequenzas da la liberalisaziun dal martgà d'electricitad per il chantun Grischun, e quai en il rom d'ina sesida da la cumissiun ch'è durada l'entir di. En quest connex ha ella dentant er consultà dus experts d'ordaifer l'administraziun. La cumissiun beneventa las finamiras ed intenziuns, sin las qualas il rapport sa basa. Correspundentamain recumonda ella unanimamain al cussegl grond d'acceptar il project.

Las midadas che vegnan a succeder sin fundament da l'avertura dal martgà d'electricitad èn d'impurtanza primordiala per tut ils participads. Tant il chantun e las vischnancas sco er l'economia d'electricitad èn dentant dumandads. Parallellamain cun la creaziun da las cundiziuns legalas generalas vul ins abandunar en emprima lingia il patratgar da monopol da fin uss en favur d'ina situaziun da concurrenza. La vendita da current ch'è oz segirada per ils furniturs d'electricitad sin lur territoris da martgà tradiziunals vegn suttamessa al martgà liber pertutgant la producziun e la vendita d'electricitad. Tenor il sboz da la nova lescha federala davart il martgà d'electricitad duai restar sulettamain il transferiment e la repartiziun da current ina structura da monopol cun pussaivladad d'intervenziun statala.

Tenor l'avis da la cumissiun predeliberanta pon las finamiras preschentadas en il rapport chaschunar, tut tenor situaziun, conflicts da finamira. Perquai vegni ad esser l'incumbensa da la regenza da ponderar e sclerir la paisa necessaria da cas a cas. La cumissiun accentuescha spezialmain er la necessitad d'in provediment d'energia electrica segir e favuraivel sin l'entira surfatscha dal chantun Grischun (servetsch public).

Per il tractament dal rapport en il cussegl grond fa la cumissiun diever da sia pussaivladad correspundenta a l'urden da gestiun e propona al parlament da far in'atgna decleraziun resguardond las finamiras da la regenza.

Gremi: cumissiun predeliberanta dal cussegl grond

Funtauna: rg cumissiun predeliberanta dal cussegl grond

Data: 15.03.2000